28/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 23 de outubro de 2020, pola que se concede a autorización administrativa previa e de construción dunha instalación de distribución eléctrica no concello de Boiro (expediente-e.: IN407A 2020/59-1)

Expediente-e.: IN407A 2020/59-1. Promotora: UFD Distribución Electricidad, S. A. Denominación da instalación: Alimentación MT. Lugar de Cimadevila-LIDL. Concello: Boiro.1 O 18/03/2020, a empresa promotora solicitou a autorización administrativa previa e a autorización administrativa de construción do proyecto de execución da instalación de distribución eléctrica indicada. Entregan o proxecto, que inclúe memoria, planos e orzamento, conforme establece o artigo 123 do Real decreto 1955/2000, que comprende os documentos seguintes: Proxecto de execución denominado Alimentación MT. Lugar de Cimadevila-LIDL, asinado por Pablo López Alonso, Enxeñeiro Técnico Industrial, colexiado nº 3802 da Coruña. Anexo 1 do proxecto, asinado polo mesmo enxeñeiro técnico industrial.2 O proxecto non se someteu ao trámite de información pública, de acordo co artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad, S. A. presentou separata para os seguintes organismos: Augas de Galicia. Non consta no expediente, a día de hoxe, contestación do organismo á solicitude de condicionado nin á súa reiteración. Concello de Boiro. O organismo contesta mediante informe de data 08.04.2020 a UFD Distribución Electricidad, S. A. a cal expresa a súa conformidade co condicionado do informe mediante escrito de data 16.04.2020. Axencia Galega de Infraestruturas. O organismo contesta mediante informe de data 07.04.2020 a UFD Distribución Electricidad, S. A. a cal expresa a súa conformidade co condicionado do informe mediante escrito de data 16.04.2020. Dirección Xeral de Patrimonio Cultural. O organismo contesta mediante informe de data 08.05.2020 a UFD Distribución Electricidad, S. A. a cal expresa a súa conformidade co condicionado do informe mediante escrito de data 20.07.2020.4 Os servizos técnicos da xefatura territorial emitiron informe favorable sobre a dita solicitude.1 O xefe territorial é competente para resolver este expediente de acordo co establecido no artigo 66 a) do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria, conforme á Disposición transitoria terceira do Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia.2 A lexislación aplicable a este expediente é: a A Lei 24/2013, do 26 de decembro, do sector eléctrico. b O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridadeen liñas eléctricas de alta tensión e as súas instrucións técnicas complementarias ITC-LAT 01 a 09. d O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e O Real decreto 842/2002, do 2 de agosto, polo que se aproba o Regulamento electrotécnico para baixa tensión. f A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 As características técnicas da instalación son as seguintes: Instalación dun centro de seccionamento (CS) composto por un bloque de celas de media tensión 3L (con saídas telecontroladas), situado nun edificio subterráneo prefabricado de formigón e situado xunto a un centro de transformación (obxecto doutro proxecto) ao que alimentará o CS, todo iso en parcela propiedade do peticionario con acceso directo desde a beirarrúa pública. Para alimentar o CS proxéctase unha LMTS con condutores de tipo RHZ1 2 OL-12/20 kV 3x(1x240) mm² Al e lonxitude 26m., que discorrerán baixo beirarrúa pública, canalizados en gabia de dimensións 0,40 metros de ancho e 1,60 metros de profundidade, aloxados no interior de senllos tubos de polipropileno de 160 mm. A LMTS terá o seu inicio nos empalmes proxectados na LMTS BOI803, a realizar no punto de acceso á rede existente en beirarrúa, no tramo entre o CT Edificio Touro e o CT Porto do Río, e finalizará no CS proxectado (entrada e saída). 4 No expediente consta un informe favorable dos servizos técnicos desta jefatura territorial. De acordo con todo o indicado, 1 Conceder a autorización administrativa previa e a autorización administrativa de construción á instalación de distribución eléctrica indicada.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamiento da instalación autorizada, deberá presentar ante esta xefatura territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións, se procede.  Un certificado do/da director/a da montaxe no que se garantizará o cumprimento das especificacións do proxecto e prescricións complementarias, si as houiere, ase como das reglamentaciones e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o vicepresidente segundo e conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexízo de que os interesados poidan interpor calquera outro recurso que se considere pertinente. Mediante este documento notificáselle á empresa promotora esta resolución, segundo o exixido no ariglo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 23 de outubro de 2020 Isidoro Martínez Arca Xefe territorial da Coruña Disposición transitoria terceira Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia.